14.8.2009 Jurnalul Oficial al Uniunii Europene L 2103 REGULAMENTUL (CE) NR. 742/2009 AL COMISIEI din 13 august 2009 de modificare a Regulamentului (CE) nr. 1296/2008 privind stabilirea normelor de aplicare a contingentelor tarifare la importul de porumb și de sorg în Spania şi, respectiv, de porumb în Portugalia COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 144 alineatul (1), coroborat cu articolul 4, întrucât: (1) Regulamentul (CE) nr. 1296/2008 al Comisiei ( stabileşte normele de aplicare a contingentelor tarifare pentru importul de porumb și de sorg în Spania şi, respectiv, de porumb în Portugalia. (2) În temeiul acordurilor încheiate în cadrul negocierilor comerciale multilaterale ale Rundei Uruguay, Comu- nitatea s-a angajat ca, începând cu anul de comercializare 1995/1996, să instituie contingente, pe de o parte, de 500 000 de tone de porumb pentru Portugalia și, pe de altă parte, de 2 milioane de tone de porumb şi 300 000 de tone de sorg pentru Spania și, dacă este necesar, să deschidă licitaţii cu tarif redus. (3)  Trebuie clarificat faptul că punerea în aplicare a acestor contingente nu necesită deschiderea unei proceduri de licitație. (4) Prin urmare, este necesară modificarea în consecință a Regulamentului (CE) nr. 1296/2008. (5) La Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 articolul 1 din Regulamentul (CE) nr. 1296/2008, alineatele (1) și (2) se înlocuiesc cu următorul text: „(1) În fiecare an, începând cu data de 1 ianuarie, se consideră deschise, pe bază anuală, două contingente pentru importul din țări terțe a unei cantități maxime de 2 milioane de tone de porumb şi, respectiv, 0,3 milioane de tone de sorg, în vederea punerii în liberă circulație în Spania. Impor- turile din cadrul acestor contingente se efectuează în condițiile definite prin prezentul regulament. (2) În fiecare an, începând cu data de 1 ianuarie, se consideră deschis, pe bază anuală, un contingent pentru importul din ţări terțe a unei cantităţi maxime de 0,5 milioane de tone de porumb, în vederea punerii în liberă circulație în Portugalia. Importurile din cadrul acestui contingent se efectuează în condițiile definite prin prezentul regulament.” Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 13 august 2009. Pentru Comisie Mariann FISCHER BOEL Membru al Comisiei () JO L 299, 16.11.2007, p. 1. () JO L 340, 19.12.2008, p. 57.